દરમિયાન જેલ હવાલે રહેલા સમીર શાહે માનવતાનાં ધોરણે જામીન મેળવવા માટે અરજી કરી હતી. જે અરજી રદ થઈ હતી. ત્યાર બાદ સમીર શાહે સેશન્સ કોર્ટમાં રેગ્યુલર જામીન અરજી કરી હતી. જે અરજીની સામે આ કેસમાં રોકાયેલા સ્પે.પી.પી. મોહનભાઈ સાયાણીએ સમીર શાહે સામે ગંભીર ગુનો હોય તેમજ હત્યાના કાવત્રામાં મુખ્ય આરોપી હોય જામીન પર છોડી શકાય નહી. તેમજ અગાઉ માનવતાનાં ધોરણે કરેલી અરજી રદ થઈ હતી. જયારે હાઈકોર્ટમાંથી પણ અરજીને પરત ખેંચી હતી. જેથી જામીન આપવા જેવો કેસ ન હોય આ અરજીને રદ કરવા રજૂઆત કરી હતી. જેને ધ્યાને લઈ સેશન્સ કોર્ટે અરજી રદ કરી હતી. જયારે જેલ હવાલે રહેલા મિલનાં રાજકોટ મેનેજર સમીર ગાંધીની જામીન અરજીનો ચૂકાદો ગુરૃવારે અપાઈ તેવી સંભાવના છે. ફરિયાદ પક્ષે એડવોકેટ લલીતસિંહ શાહી, સુરેશ ફળદુ સહિતનાં રોકાયા છે.